ئاڵای ئێران

ئاڵای نیشتمانی ئێران، کە بە سێ ڕەنگ ناسراوە، ئاڵایەکی سێ ڕەنگییە کە ڕەنگەکانی پان ئێرانی لەخۆ دەگرێت، و بەشێوەیەکی ئاسۆیی یەکسان لە سەوز، سپی و سوور لەگەڵ نیشانەیەکی سوور لە ناوەندە سپییەکەی، کە نووسراوە ("اللە").Constitution of the Islamic Republic of Iran: Chapter II, Article 18: "The official flag of Iran is composed of green, white and red colours with the special emblem of the Islamic Republic, together with the motto (Allahu Akbar)." دوای شۆڕشی ئێران لە ساڵی ١٩٧٩، ئاڵاکەی ئێستا لە ٢٩ی تەممووزی ١٩٨٠ پەسەند کرا.

زۆرێک لەو ئێرانییانەی کە وڵاتەکەیان بەجێ ھێشتووە، و دژایەتی حوکومەتی ئێران دەکەن ئاڵای جێگرەوە بەکاردەھێنن، لەوانە ئاڵای سێ ڕەنگی پاشایەتی ئێران کە شێر و خۆر لە ناوەڕاسیتدایە، یان سێ ڕەنگەکە بەبێ ھیچ نیشانەیەک.

 پێناسەی ئاڵا 
 نیشانە 
وێنۆک| دروشمی یەکتاپەرستی ئیسلامی، نیشانەی نێوەندی ئاڵای ئێرانە.
پەرلەمانی ئێران بەپێی دەستووری ساڵی ١٩٨٠، ئاڵا و مۆری دەوڵەتی گۆڕی تا ئەو ڕادەیەی کە شێر و خۆر بە نیشانەی سوور لە ناوەندی ئاڵاکەدا لابرا. ئەم ئاڵایە لەلایەن حەمید نەدیمییەوە دیزاین کراوە، و بە فەرمی لەلایەن سەرۆک و ڕێبەری ئەوکاتی ئێران، ڕووحوڵڵا خومەینی لە ٩ی ئایاری ١٩٨٠ پەسەند کراوە؛ ھەروەھا بە پێکھاتە و شێوازێکی ئیسلامی داندراوە، وەک دروشمی ("ھیچ خودایەک نییە بێجگە لە اللە") و ("خودا گەورەترینە") شێوەی قەوسیی دروشمی نێو ئاڵاکە بە گشتی یادی ئەو کەسانە دەکاتەوە کە بۆ ئێران مردوون و ھێمای بەھاکانی نیشتیمانپەروەری و خۆبەختکردنە.

 نووسینی کوفیک 
لە لێوارەکانی ناوەوەی ھەردوو ڕەنگی سوور و سەوز، نووسراوێکی سپی بوونی ھەیە "خودا گەورەترینە" (بە ڕەسەن: للە اکبر) و ھەر نووسراوێک یازدە جار دووبارەکراوەتەوە، بەشێوازی نووسینیی کوفیک. ئەمەش ھێمای بانگەوازەکانی اللە ئەکبەرە لە کاتی شۆڕشی ئیسلامی ئێران، شەوی ١١ی تشرینی یەکەمی ١٩٧٩ کە ڕادیۆی نەتەوەیی ئێران دەیگواستەوە، بۆیە وەک یادەوەریی شۆڕش لەسەر ئاڵاکە بەجێما.

 ڕەنگەکان 
ڕەنگەکانی ئاڵای ئێران، ڕەنگانێکی باو و پێشتر نووسراوەن، و مێژوویەکی کۆنی ھەیە.

 شێوازی ڕەنگەکان 
چەپ|وێنۆک
 سەوز سپی سوور RGB 35/159/64 255/255/255 218/0/0 شازدەیی‒ناوەند #239f40 #FFFFFF #da0000 CMYK 78/0/60/38 0/0/0/0 0/100/100/15

 ئاڵا مێژوویییەکان 
ساڵئاڵای دەریاییئاڵای جێگرەوەکانئاڵای دەوڵەت/حوکومەت١٧٣٦–١٧٤٧١٧٩٧–١٨٣٤١٨٣٤–١٨٤٨١٨٤٨–١٨٥٢١٨٥٢–١٩٠٦١٩٠٦–١٩٠٧, ١٩١٠–١٩٣٣١٩٣٣–١٩٦٤١٩٦٤–١٩٧٩١٩٧٩–١٩٨٠١٩٨٠-ئێستا

 خۆپیشاندانەکانی ٢٠٢٢ 
ئاڵای سێ ڕەنگی ئێران بە نووسینی «ژن، ژیان، ئازادی» لە سەردەمی خۆپیشاندانەکانی ٢٠٢٢ی ئێران بەکارھێنراوە کە لە ئەیلوولی ٢٠٢٢ەوە دەستی پێکرد. بەشداربووانی ناڕەزایەتییەکان و ڕەوەندی ئێرانی لە بەرلین ئاڵای ئێرانیان بەرزکردەوە کە زۆربەیان بە ھەردوو زمانی ئینگلیزی و ئەڵمانی دروشمەکانی مافەکانی ژنانی لەسەر نووسرابوو. ھەروەھا لە کاتی بەڕێوەچوونی جامی جیھانیی ٢٠٢٢ی قەتەر زۆرێک لە خۆپیشاندەرە ئێرانییەکانی دژبەری حکوومەت، کە ئاڵای ناڕەزایەتییان ھەڵگرتبوو، لەسەر فەرمانی حکوومەتی ئێران و بە ھاوکاریی دەوڵەتی قەتەر، ئاڵاکانیان لەلایەن ئاسایشی یاریگاکانەوە دەستی بەسەردا گیرا. لە ناوخۆی ئێران و لە درێژەی خۆپیشاندانەکان لە زۆرێک لە شارەکانی ئێران، ئاڵای کۆماری ئیسلامیی ئێران () لەلایەن خۆپیشاندەرانەوە سووتێنرا و لە شوێنە جیاوازەکان ھێنرایە خوارەوە.بایدن: سڵاو بۆ خۆپیشاندانەکانی ئێران دژی کوشتنی ژینا ئەمینی دەنرێت. ڕەوەند. (بە کوردی)

 تێبینییەکان 

 سەرچاوەکان 

پۆل:ھێما نەتەوەیییەکانی ئێران
پۆل:ئاڵا نیشتمانییەکان
پۆل:چاندی ئێرانی
پۆل:وتارەکان بە دەقی زمانی فارسی